ΓΡΑΠΤΗ ΕΡΩΤΗΣΗ E-2638/02

υποβολή: Rosa Migulez Ramos (PSE) προς την Επιτροπή

(18 Σεπτεμβρίου 2002)

Θέμα: Δράσειςπέρ της προστασίας των δασών από τις πυρκαϊές στην Γαλικία (Ισπανία)

Ο πλούτος που αντιπροσωπεύουν τα δάση της νότιας Ευρώπης και ο κίνδυνος που διατρέχουν οδήγησαν την Κοινότητα να τα προστατέψει από τις πυρκαϊές.

Ο Κανονισμός (ΕΟΚ) αριθ. 2158/92(1) του Συμβουλίου, της 23ης Ιουλίου 1992, σχετικά με την προστασία των κοινοτικών δασών από τις πυρκαϊές, καθιερώνει μια κοινοτική δράση για την προστασία των δασών από τις πυρκαϊές για δεκαετή περίοδο (1992-2001). Στόχος της εν λόγω δράσης ήταν η μείωση των πυρκαϊών στα δάση και της έκτασης των καμένων δασών -ειδικότερα στο νότιο τμήμα της Κοινότητας- μέσω της καταπολέμησης των αιτίων των πυρκαϊών, λαμβάνοντας μέτρα για την πρόληψή τους και για την επιτήρηση των δασών. Τα κονδύλια που διετέθησαν για την περίοδο 1997/2001 ανήλθαν σε 49,4 εκατ. ευρώ.

Μπορεί να αναφέρει η Επιτροπή ποιες δράσεις επιδότησε η Ευρωπαϊκή Κοινότητα στο πλαίσιο του εν λόγω Κανονισμού στην Αυτόνομη Κοινότητα της Γαλικίας·

Η ισπανική κυβέρνησηπέβαλε άλλα σχέδια για την μελλοντική ανάπτυξη μέτρων προστασίας των δασών της Γαλικίας από τις πυρκαϊές·

(1) ΕΕ L 217 της 31.7.1992, σελ. 3.

Απάντηση του κ. Fischler εξ ονόματος της Επιτροπής

(24 Οκτωβρίου 2002)

Η Επιτροπή επιθυμεί να αναφέρει στο Αξιότιμο Μέλος του Κοινοβουλίου ότι ο κανονισμός (ΕΟΚ) αριθ. 2158/92 του Συμβουλίου, της 23ης Ιουλίου 1992 για την πυροπροστασία των κοινοτικών δασών, τροποποιήθηκε τελευταία από τον κανονισμό (ΕΚ) αριθ. 805/2002 του Κοινοβουλίου και του Συμβουλίου(1), που εγκρίθηκε στις 15 Απριλίου 2002. Ο κανονισμός αυτός παράτεινε τη διάρκεια του αρχικού κανονισμού κατά ένα έτος και προσάρμοσε τα κονδύλια του προϋπολογισμού για την περίοδο 1997-2002 σε 59,9 εκατ. ευρώ, σύμφωνα με το ποσό που εγγράφεται στον προϋπολογισμό για το 2002.

Για την περίοδο 1992-2002, η Ισπανία έλαβε 22,6 εκατ. ευρώ, συμπεριλαμβανομένων των 15,8 εκατ. για έργα ή προγράμματα εθνικής προστασίας πουποβλήθηκαν από το κράτος μέλος, τα περισσότερα των οποίων αφορούν το σύνολο του εθνικού εδάφους και περιλαμβάνουν κυρίως εκστρατείες ενημέρωσης και ευαισθητοποίησης.

Αυτές οι πρωτοβουλίες καλύπτουν επίσης τη Γαλικία με τον ίδιο τρόπο όπως και τις άλλες ισπανικές περιφέρειες.

Τα εναπομένοντα 6,8 εκατ. χορηγήθηκαν για έργα ή μέτρα πουποβλήθηκαν από περιφερειακούς δικαιούχους. Η Κοινότητα, μεταξύ αυτών, βάσει του προγράμματος 2002 επιδότησε ένα μέτρο για μια κοινωνικό-οικονομική μελέτη των πυρκαγιών στα δάση της Γαλικίας και το συνολικό κόστος του μέτρου είναι 111 788 ευρώ και η χορηγούμενη συνδρομή 55 894 ευρώ.

Πρέπει επίσης να ληφθείπόψη ότι τα μέτρα που προβλέπονται από τον κανονισμό (ΕΟΚ) αριθ. 2158/92 μπορούν να λάβουν περισσότερη ενίσχυση αν ενταχθούν στο πλαίσιο των προγραμμάτων αγροτικής ανάπτυξης: τα διαθέσιμα κονδύλια στο πλαίσιο αυτών των προγραμμάτων είναι πιοψηλά και το ποσοστό κοινοτικής συμμετοχής μπορεί να φθάσει μέχρι το 80 % του συνολικού κόστους των μέτρων μεποχρεωτική συνεισφορά του κράτους μέλους, ενώ βάσει του κανονισμού (ΕΟΚ) αριθ. 2158/92 το ποσοστό κοινοτικής συμμετοχής ανέρχεται κατάνώτατο όριο στο 50 % και χωρίςποχρέωση συνεισφοράς του κράτους μέλους.

Βάσει του προγράμματος 1994-1999, η Επιτροπή συγχρηματοδότησε δημόσια δαπάνη ύψους 54,4 εκατ. ευρώ για την προστασία των δασών από τις πυρκαγιές στη Γαλικία, επιτρέποντας τη δημιουργία 20 447 εκταρίων ζωνών πυρασφάλειας, 5 590 εκταρίων εργασιών πρόληψης, 55 938 εκταρίων αποψίλωσης δάσους και ελέγχου των φωτιών, 7 877 χιλιομέτρων δρόμων και 2 311 σημείωνδροληψίας.

Βάσει των προγραμμάτων 2000-2006, η Ισπανίαπέβαλε, στο πλαίσιο της αγροτικής ανάπτυξης, ένα σύνολο μέτρων ενίσχυσης στη δασοκομία για τα οποία η κοινοτική συνδρομή ανέρχεται σε 72,7 εκατ. ευρώ.

Τέλος, από την 1η Ιανουαρίου 2003, τα μέτρα προστασίας των δασών που προηγουμένως καλύπτονταν από τον κανονισμό (ΕΟΚ) αριθ. 2158/92 θα μπορούν να ενταχθούν στα προγράμματα αγροτικής ανάπτυξης, εφόσον τα κράτη μέλη διαβιβάσουν τις αλλαγές των προγραμμάτων.

(1) ΕΕ L 132 της 17.5.2002.